ব্যাংক লুটেরাদের নাম প্রকাশ করে বিচার করুন | প্রথম পাতা | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
সাহিত্য সাময়িকী (১৬ জুন, ২০১৭)ইসলাম ও জীবন (২৩ জুন, ২০১৭)সুস্থ থাকুন (২৪ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (২৪ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৫ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আজকের পত্রিকা / প্রথম পাতা
যুগান্তর রিপোর্ট    |
প্রকাশ : ২৯ জুন, ২০১৭ ০০:০০:০০ প্রিন্ট
বাজেট আলোচনায় এরশাদ
ব্যাংক লুটেরাদের নাম প্রকাশ করে বিচার করুন
ব্যাংকগুলো লুটপাটের চারণভূমিতে পরিণত হয়েছে * জনগণের কাছে এ বাজেট নিকৃষ্টতম * রিজার্ভ চুরির ঘটনায় জড়িতদের নাম প্রকাশ না করা দুঃখজনক * বাজেটে বিনিয়োগের সুস্পষ্ট দিকনির্দেশনা নেই
সাবেক রাষ্ট্রপতি ও জাতীয় পার্টির চেয়ারম্যান হুসেইন মুহম্মদ এরশাদ বলেছেন, ব্যাংকিং খাত এখন ক্যান্সারে আক্রান্ত। ব্যাংকগুলো লুটপাটের চারণভূমিতে পরিণত হয়েছে। শিল্পায়নের জন্য বেসিক ব্যাংক করেছিলাম। সেই ব্যাংক লুটেরাদের কবলে পড়ে শেষ। বাকি ব্যাংকগুলোর অবস্থাও একইরকম। বেশিরভাগ ব্যাংক তহবিল সংকটে ভুগছে। অথচ ব্যাংক লুটেরারা ধরাছোঁয়ার বাইরেই রয়ে যাচ্ছে। তিনি প্রশ্ন রেখে বলেন, ব্যাংক লুটেরাদের কি বিচার হবে না? কারা ব্যাংক লুটপাটের সঙ্গে জড়িত জনগণ তা জানতে চায়। তাদের নাম কি আমরা কখনোই জানতে পারব না? সাবেক এ রাষ্ট্রপতি এ সময় অর্থমন্ত্রীর প্রতি আহ্বান জানিয়ে বলেন, ব্যাংক খাতের লুটপাটের সঙ্গে জড়িতদের চিহ্নিত করুন। তাদের নাম প্রকাশ করুন। বিচার করুন। তা না হলে এভাবে লুটপাট চলতেই থাকবে। তিনি বলেন, যারা ব্যাংকের টাকা লুট করেছে, তারা কি সরকারের চাইতেও শক্তিশালী? জানতে চাই, কারা লুটপাটের পেছনে আছে। বুধবার জাতীয় সংসদে ২০১৭-১৮ অর্থবছরের প্রস্তাবিত বাজেটের ওপর সাধারণ আলোচনায় অংশ নিয়ে জাতীয় পার্টির চেয়ারম্যান এ কথা বলেন।
এরশাদ বলেন, অর্থমন্ত্রী এযাবৎকালের সর্ববৃহৎ বাজেট পেশ করেছেন। উনি বলেছেন, ওনার কাছে এ বাজেট শ্রেষ্ঠতম বাজেট। আমি বলব, জনগণের কাছে এ বাজেট নিকৃষ্টতম বাজেট। তিনি বলেন, ‘মাননীয় অর্থমন্ত্রী আমার সঙ্গে ছিলেন। আমি সৈনিক। বাজেট বুঝি না। উনি বোঝেন। আমি ওনার কাছ থেকে অনেক কিছু শিখেছি। বাজেট নিয়ে তিনি যতই আত্মতুষ্টিতে ভোগেন না কেন, বাস্তবতা হচ্ছে- ছোট ব্যবসায়ী, বড় ব্যবসায়ী, কামার-কুমার, রিকশাচালক, ভ্যানচালক সবাই এক বাক্যে এ বাজেটকে দুঃসহ বাজেট বলেছে।’ এরশাদ বলেন, ‘আমি বুঝি না বিনিয়োগ ছাড়া, কর্মসংস্থান ছাড়া সত্যিকার উন্নয়ন কী করে সম্ভব? অথচ বাজেটে বিনিয়োগের সুস্পষ্ট দিকনির্দেশনা নেই। প্রবৃদ্ধি নিয়ে আত্মতুষ্টিতে ভোগার কিছু নেই। বিশ্বব্যাংক-আইএমএফ এই প্রবৃদ্ধি নিয়ে প্রশ্ন তুলেছে। প্রবৃদ্ধিই উন্নয়নের মূল সূচক না।’
এরশাদ বলেন, অর্থমন্ত্রী অবাস্তব ভিত্তির ওপর দাঁড়িয়ে বাজেট দিয়েছেন। অর্থমন্ত্রী ৪ লাখ ২৬৬ কোটি টাকার বাজেট দিয়েছেন। বাজেটের এই টাকার সংস্থান করবেন বৈদেশিক সাহায্য থেকে, অভ্যন্তরীণ সম্পদ থেকে, ব্যাংক ঋণ থেকে। কিন্তু তিনি পারেননি (বিগত দিনে), মাত্র ৬৫ ভাগ সফল হয়েছেন। আমার মনে হয়, এবারও তিনি পারবেন না। দু’দিন পর অর্থবছর শেষ। এ সময়ে ঘাটতি পূরণ করতে পারবেন না। সুতরাং অবাস্তব ভিত্তির ওপর দাঁড়িয়ে অর্থমন্ত্রী বাজেট পেশ করেছেন। তিনি বলেন, ‘মাননীয় অর্থমন্ত্রীকে বলব, আপনি মাঝে মাঝে উত্তেজিত হয়ে যান। মেডিটেশন করলে মনে হয় শান্ত হয়ে যাবেন। মেডিটেশন করলে মনটা শান্ত হয়, দেহটা শান্ত হয়।’
তিনি বলেন, দেশে একটি অবাক করা ঘটনা ঘটল। পৃথিবীর কোথাও এমন ঘটনা ঘটেনি। রিজার্ভ চুরি হল। এ নিয়ে তদন্ত কমিটি প্রতিবেদন দিল। অনেকের নামও এসেছে, কিন্তু আমরা জড়িতদের নামও জানতে পারলাম না। এর চাইতে দুঃখজনক ঘটনা আর কী হতে পারে। তারা কি ধরাছোঁয়ার ঊর্ধ্বে? অপরাধীরা সমাজে দুঃখজনকভাবে এখনও বিচরণ করছে। অর্থমন্ত্রীকে অনুরোধ করব তাদের নামগুলো প্রকাশ করেন।
শেয়ার মার্কেট, মানি মার্কেট টালমাটাল। শক্তিশালী শেয়ার মার্কেট ছাড়া অর্থনীতি শক্তিশালী হয় না। আমাদের শেয়ার মার্কেট অর্থ লোপাটের কারখানায় পরিণত হয়েছে। বারবার চেষ্টা করেও শেয়ার মার্কেট পুনরুজ্জীবিত করা যায়নি। কারণ আস্থার সংকট। সুশাসনের অভাব। এরশাদ বলেন, ‘আমার সময় ৭টি ব্যাংক দিয়েছিলাম। কিন্তু ব্যাংক লুটপাটের ঘটনা ঘটেনি।
শিক্ষা খাত সম্পর্কে এরশাদ বলেন, শিক্ষা নিয়ে তেলেসমাতি কারবার চলছে। প্রশ্নপত্র ফাঁস নিত্যদিনের ঘটনা। নোটবুক, কোচিং বাণিজ্যে নাকাল শিক্ষার্থীরা। আজকাল নকল করতে শিক্ষকরাই সহায়তা করে। গরু হোক গাধা হোক সবাইকে পাস করাতে হবে। এটাই নাকি শিক্ষা মন্ত্রণালয়ের নির্দেশ। কী শিখছি, কী শেখাচ্ছি? জিপিএ-৫-এর ছড়াছড়ি। মানসম্পন্ন শিক্ষার বড় অভাব। স্বাস্থ্য খাতের কথা উল্লেখ করে তিনি বলেন, পেটের সমস্যা নিয়ে গেলেও ১৫-২০টা টেস্ট দেয়া হয়। চিকিৎসকরা কমিশন খায়। এ দেশে ভালো চিকিৎসকের অভাব নেই। কিন্তু মানসিকতার অভাব। এরশাদ এ সময় রংপুরে মেডিকেল বিশ্ববিদ্যালয় করার আহ্বান জানান।
চালের দাম হু হু করে বাড়ছে দাবি করে তিনি বলেন, চালের দাম নিয়ন্ত্রণে রাখার ব্যবস্থা করেন। তিনি বলেন, ‘আমি কিছুদিন আগে রংপুরে গিয়েছিলাম, আমাকে একজন বললেন নামেন। নামলাম। বললেন আমাগো কি মাইর‌্যা ফালাতে চান? বললাম কি হইছে? ৫০ টাকা কেজির চাল খাই। শুনছি বাজেটের পর সবকিছুর দাম বাড়বে। আমরা বাঁচমু কি কইর‌্যা? প্রধানমন্ত্রীকে বলেন...।’ এরশাদ বলেন, আমি তো তাকে বলতে পারলাম না মাননীয় প্রধানমন্ত্রী আমার সঙ্গে দেখা করেন না। কি করে বলব।
কৃষির সব পণ্যের ওপর কর প্রত্যাহারের দাবি জানিয়ে এরশাদ বলেন, কৃষিমন্ত্রীর সঙ্গে একমত হয়ে আমিও বলব- কৃষিপণ্যের ওপর সব কর প্রত্যাহার করতে হবে। কৃষক আমাদের প্রাণ। খাদ্যগুদামের প্রকৃত চিত্র বুঝে খাদ্য আমদানি করা উচিত। চালের দাম কমাতে চাল আমদানি করা হোক। তিনি বলেন, শুধু বিড়ির ওপর কর বাড়বে কেন? সিগারেটে কি নিকোটিন নেই? আমি বিড়ির ওপর ২০ শতাংশ ও সিগারেটের ওপর ১০০ শতাংশ কর আরোপের দাবি করছি।
বেকারত্বের কথা উল্লেখ করে এরশাদ বলেন, এত বেকার। প্রধানমন্ত্রী বলেছিলেন, ঘরে ঘরে চাকরি দেবেন। হয়তো তিনি চেষ্টা করেছেন। তিনি একা কত করবেন। আজকাল ঘুষ ছাড়া চাকরি মেলে না। শিক্ষকের চাকরি নিতে ১০ লাখ টাকা দিতে হয়। কনস্টেবলের চাকরি নিতে ৫ লাখ টাকা দিতে হয়। এটা বন্ধ করতে হবে। বিমানের বেহাল অবস্থার চিত্র তুলে ধরে তিনি বলেন, বিমানে উঠি না ২৫ বছর। প্রধানমন্ত্রীর বিমানও খারাপ হয়। এটা কী করে সম্ভব? প্রধানমন্ত্রীকে বলব, বিমানের দিকে নজর দিন।
বক্তৃতার শুরুতেই রাষ্ট্রক্ষমতা গ্রহণের প্রেক্ষাপট তুলে ধরে এরশাদ বলেন, ‘আমার কোনো দোষ ছিল না। দেশের স্বার্থে, জাতির স্বার্থে আমাকে ক্ষমতা নিতে হয়েছিল। আমি নির্বাচন দিয়ে ব্যারাকে ফিরে যেতে চেয়েছিলাম। কিন্তু কেউ ওই নির্বাচনে অংশ নেয়নি।’ নিজের ক্ষমতায় আসার প্রেক্ষাপট তুলে ধরে এরশাদ বলেন, ‘বিচারপতি সাত্তার নির্বাচন করবেন। আমি সেনাবাহিনীর প্রধান ছিলাম, নির্বাচনের জন্য তাকে সাহায্য করেছিলাম। কিন্তু এক বছরের মাথায় তিনি বললেন, ‘আমার মন্ত্রিসভার সব সদস্য দুর্নীতিপরায়ণ। আমি দেশ পরিচালনায় অপারগ। সেনাবাহিনীর কাছে ক্ষমতা হস্তান্তর করতে চাই।’ আমরা প্রস্তুত ছিলাম না, কারণ দেশ পরিচালনা করা সহজ ব্যাপার নয়। এটা আমি উপলব্ধি করি। আমি ক্ষমতা নিতে চাইনি। কিন্তু কোনো উপায় ছিল না, ক্ষমতা নিতে হয়েছিল। বাধ্য হয়ে এ দায়িত্ব আমাকে গ্রহণ করতে হয়েছিল।’
ক্ষমতা গ্রহণের সময় দেয়া নিজের প্রতিশ্রুতির কথা তুলে ধরে তিনি বলেন, ‘আমি সেদিন বলেছিলাম, আমি নির্বাচন দিয়ে শৃঙ্খলা ফিরে আসার পর আবার ব্যারাকে ফিরে যাব। আমি আমার কথা রেখেছিলাম। ১৯৮৪ সালে নির্বাচন দিয়েছিলাম। ওই নির্বাচনে সবাই অংশগ্রহণ করলে আমি ব্যারাকে ফিরে যেতে পারতাম। ?দুঃখের বিষয় তখন বিএনপি, জামায়াত, আওয়ামী লীগ কেউ নির্বাচনে অংশগ্রহণ করেনি। এখানে আছেন মেনন সাহেব, ইনু সাহেবও অংশগ্রহণ করেননি। এর ফলশ্রুতিতে আমাকে ১৯৮৬ সালে জাতীয় পার্টি সৃষ্টি করতে হয়েছিল। আমাকে মাঝে মাঝে বলা হয় স্বৈরাচার। আমার কাছে ক্ষমতা হস্তান্তর করা হয়েছিল। দেশের স্বার্থে, জাতির স্বার্থে আমাকে ক্ষমতা নিতে হয়েছিল। কিন্তু এ জন্য আমাকে ৬টি বছর কারাগারে থাকতে হয়েছে। অমানুষিক নির্যাতনের শিকার হতে হয়েছে। চাঁদ-তারা দেখতে পারিনি। একটা মিষ্টি খেতে চেয়েও পাইনি।’
আরো পড়ুন
আবারও বিদ্যুতের দাম বাড়ল
বাংলাদেশ-মিয়ানমার চুক্তি স্বাক্ষর
বিদ্যুতের মূল্যবৃদ্ধি জনবিচ্ছিন্ন করবে সরকারকে
ঋণ অনুমোদনে চাপ দিতেন বাচ্চু
দুর্বৃত্তদের নিয়ন্ত্রণে ব্যাংকিং খাত
জনগণ আর আপদ ফিরিয়ে আনবে না
শীর্ষ খবর
সর্বশেষ খবর
জাতীয়
এমসিকিউ-মৌখিকে নিয়োগ পৌনে পাঁচ হাজার ডাক্তার
ছাড় দিয়ে নেপিদোর সঙ্গে ঢাকার চুক্তি চূড়ান্ত
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
বিএনপিকে আর জ্বালাও-পোড়াও করতে দেয়া হবে না
প্রধানমন্ত্রীর ক্ষমতা ব্যবহার করে এতিমখানার টাকা আত্মসাৎ করিনি
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
নারীদের নেইল পলিশ ব্যবহারে ইসলামের বিধান
পরিচালকের অসুস্থতায় পিছিয়ে গেল সুলতান
নিজ শহরের তারুণ্যের গল্প শোনাবেন আইয়ুব বাচ্চু
অপর্ণার আদর্শ স্বামী জাহিদ হাসান
চুক্তি বাস্তবায়নে বাধা হতে পারে মিয়ানমারের সেনা কর্তারা
ঋণ অনুমোদনে চাপ দিতেন বাচ্চু
গাজীপুরে ট্রেন-ট্রাক সংঘর্ষে ট্রেনের সহকারী চালক নিহত
ভেষজ গুণের কারি গাছ
যেভাবে বন্ধ হবে পুরুষ নির্যাতন
নতুন উচ্চতায় ডিএসইর বাজারমূলধন
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
খেলা
বাংলার মুখ
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
চুক্তি বাস্তবায়নে বাধা হতে পারে মিয়ানমারের সেনা কর্তারা       ঋণ অনুমোদনে চাপ দিতেন বাচ্চু       গাজীপুরে ট্রেন-ট্রাক সংঘর্ষে ট্রেনের সহকারী চালক নিহত       বিদ্যুতের মূল্যবৃদ্ধি জনবিচ্ছিন্ন করবে সরকারকে       বারী সিদ্দিকী আর নেই